Hy het op 26 Desember 1874 in die ‘Volksstem’ geadverteer: “Mons. H.F. Gros het in Pretoria aangekom en sal binnekort sy ateljee open”. Sy ateljee was aanvanklik in die Artillerieplein agter die hofgebou op Kerkplein en is later na ’n Smithers se huis verskuif.
Nog later het hy sy eie ateljee gebou en in die ‘Volksstem’ van 13 November 1875 het hy adverteer dat dié fotografiese ateljee spesiaal ontwerp is om vir die nuutste beligtingstegnieke voorsiening te maak.